**“Хорин хоёр дугаар бааз” ХК-ны 2020 онд**

 **хийсэн гүйцэтгэсэн ажлын тайлан**

**Компанийн тухай ерөнхий мэдээ, түүний түүх**

Авто тээврийн “22-р БААЗ” ХК нь 1961 онд байгуулагдаж, Баян Зүрх дүүргийн нутаг дэвсгэр дээр үйл ажиллагаагаа явуулж ирсэн. Авто тээврийн “22-р БААЗ” нь 3-р 5 жилийн төлөвлөгөөний удирдамжийн дагуу улсын комиссын 1961 оны 12-р сарын 16-ны өдрийн 508-р тогтоол, Тээврийн холбооны Яамны сайдын 1962 оны 1-р сарын сарын 03-ны өдрийн 01 тоот тушаалаар Нийтийн ба ачаа тээврийн зориулалтаар Зил 164 маркийн 30 ачааны машинтай 40 ажилчин албан хаагчидтайгаар анх байгуулагдсан. Байгуулагдсанаасаа эхлэн хот хоорондийн ачаа тээвэр, улсын ургац хураалт зэрэгт идэвтэй оролцон төрийн дээд шагнал алтан гадас одон, засгийн газрын жуухаар 2 удаа, алтан медаль, яам, газруудын шагналыг 50 гаруй удаа хүртэж ирсэн алтан түүхтэй бааз юм.

**Компанийн үйл ажиллагаа**

Компани нь үйлдвэрлэл үйлчилгээ болон оффисийн зориулалтаар үл хөдлөх хөрөнгийн түрээсийн үйл ажиллагаа эрхэлдэг.

Хөдөлмөрийн харилцаа. Компанийн ажилчдын хувьд хөдөлмөр зарцуулалт харьцангуй бага. Өнөөгийн хөдөлмөрийн харилцааны байдал эерэг. Ажиллах хүчний шилжилт хөдөлгөөн салбарын дундажтай харьцуулахад хэвийн.

Барилга байгууламж, тоног төхөөрөмж Компани нь өөрийн газар, барилгаа түрээслүүлдэг. Бүх тоног төхөөрөмж, тавилга компанийн өөрийн өмч. Тоног төхөөрөмжийн чанарын байдал дунд.

Санхүүжилт Бэлэн мөнгөний үндсэн хэрэгцээгээ түрээсийн орлогоос бүрдүүлдэг. Эргэлтийн хөрөнгийн зарим хэрэгцээгээ зээлэх замаар хангадаг Компани өнөөгийн байдлаар капиталын элэгдлээр солигдох хөрөнгөөс бусад хөрөнгө оруулалтийг цаашид төлөвлөөгүй байна.

**Компаний 2020 онд хийсэн ажлууд**

2000 оноос баазын хашаанд байх он удаан жил болсон 5 барилгыг өөрсдийн хүчээр засаж сэлбэн засварлаж ирсэн. Баазын хашаанд машин түр саатуулах 4-р төв, авто ломбард болон хувиараа хөдөлмөр эрхэлдэг иргэд аж ахуйн нэгжүүд түрээсийн гэрээ байгуулан хамтран ажиллаж байна.

Зун дулааны шугам хоолойг засах, хаалт солих, цэвэр усны хоолойг гагнах зэрэг урсгал засварыг хийж гүйцэтгэв.

Өвлийн хугацаанд цэвэр бохирын шугамнуудад урсгал засвар хийв.

Цаг үеийн нөхцөл байдалтай холбогдуулан ариутгалын бодис, ариутгалын багаж, хувцас зэргийг авч бэлтгэн 2 хоног тутамд цэвэрлэгээ ариутгалыг хийв.

Нийтийн их цэвэрлэгээг 2020 онд нийт 8 удаа аж ахуйн нэгж байгууллагуудтай хамтран хийв. Эзэмшлийн газрын болон хашааны гадуурхи эргэн тойрны сул хогийг цагийн цэвэрлэгээний ажилчид хөлсөн авч нийтээр нь хийлгэв.

Улс оронд Ковид-19 хэмээх цар тахал гарч хөл хорио тогтоосонтой холбогдон түрээслэгч нарын үйл ажиллагаа зогссон явдал нь тус компани ашиг орлогод сөргөөр нөлөөлж алдагдалтай ажиллахад хүрээд байна.

Мөн 2019 оноос газрын төлбөр 2,3 дахин нэмэгдсэн нь гэнэтийн зүйл болсон бөгөөд энэ цар тахлын үед чадах хэмжээндээ түрээслэгчиддээ хөнгөлөлт үзүүлж, үйл ажиллагаагаа тогтвортой явуулахыг хичээж ажиллав.

Тус компани нь 2015 онд 130,923,454 төгрөгийн орлоготой, 163,735,477 төгрөгийн зардалтай буюу 2015 онд 32,812,022 төгрөгийн алдагдалтай ажилласан байна.